b'\n_START_ARTICLE_\nSidney Richard Coleman\n_START_SECTION_\n\xc5\xbdivljenje in delo\n_START_PARAGRAPH_\nColeman je odra\xc5\xa1\xc4\x8dal na skrajnem severnem delu Chicaga. Njegova mati je ovdovela, ko mu je bilo devet let, njegov brat pa je bil star \xc5\xa1est mesecev. Leta 1957 je diplomiral na Tehnolo\xc5\xa1kem in\xc5\xa1titutu Illinoisa, po njegovih besedah dokaj ceneni \xc5\xa1oli. Za \xc5\xa1tudij na Univerzi v Chicagu se ni mogel odlo\xc4\x8diti, tam pa bi dobil bolj\xc5\xa1o izobrazbo._NEWLINE_Doktoriral je leta 1962 na Caltechu pod Gell-Mannovim mentorstvom. Istega leta je od\xc5\xa1el na Univerzo Harvard, kjer je pre\xc5\xbeivel vso svojo znanstveno pot. V poznih 1970-tih je spoznal svojo \xc5\xbeeno Diano s katero se je leta 1982 poro\xc4\x8dil._NEWLINE_Glashow je o njem za dnevnik The Boston Globe povedal:\xc2\xa0\xc2\xbbBil je velikan v nekem \xc4\x8dudnem smislu, saj splo\xc5\xa1ni ljudski mno\xc5\xbeici ni znan. Ni Stephen Hawking; saj je bil na zunaj dejansko neviden. Vendar je znotraj ob\xc4\x8destva teoreti\xc4\x8dnih fizikov vrsta pomembnega boga. Je fizik fizikov.\xc2\xab_NEWLINE_Zichichi je leta 1966 povabil Colemana za predavatelja na tedanji na novo ustanovljeni poletni \xc5\xa1oli na Mednarodni \xc5\xa1oli za podjedrsko fiziko v Ericeju na Siciliji. Kot legendarni osebi na \xc5\xa1oli v 1970-tih in zgodnjih 1980-tih so Colemanu leta 1979 dali vzdevek\xc2\xa0\xc2\xbbNajbolj\xc5\xa1i predavatelj\xc2\xab\xc2\xa0ob petnajstletnici obstoja \xc5\xa1ole. Njegovo razlago spontanega zloma simetrije v prispodobi mo\xc5\xbeica, ki \xc5\xbeivi znotraj feromagneta, so ve\xc4\x8dkrat navajali kasnej\xc5\xa1i popularizatorji. Klasi\xc4\x8dno delo iz fizike delcev Vidiki simetrije (Aspects of Symmetry) iz leta 1985 je zbirka Colemanovih predavanj v Ericeju. Navedek iz njegovega uvoda v knjigo se glasi:_NEWLINE_V Erice sem prvi\xc4\x8d pri\xc5\xa1el leta 1966, da bi pou\xc4\x8deval na \xc4\x8detrti letni \xc5\xa1oli o podjedrski fiziki, ki jo je organiziral Nino Zichichi. Navdu\xc5\xa1ila me je lepota Ericeja, prevzele so me globoke sledi siciljanske kulture in zgodovine, prestra\xc5\xa1ilo pa me je \xc5\xbeelezno pravilo s katerim je Nino dr\xc5\xbeal svoje \xc5\xa1tudente in fakulteto pri delovanju. Skratka v Erice sem se potem vrnil \xc5\xa1e enkrat ali dvakrat. Ta predavanja so trajala \xc5\xa1tirinajst let, od leta 1966 do 1979. V tem \xc4\x8dasu je bilo odli\xc4\x8dno biti teoretik za visoke energije, v obdobju slavnega sijajnega uspeha kvantne teorije polja. In kak\xc5\xa1en sijajen uspeh je to bil, v starem pomenu besede: veli\xc4\x8dastna zmagoslavna parada, polna \xc4\x8dudovitih stvari, ki sem jih prinesel iz oddaljenih krajev, da bi opazovalec lovil sapo in bi mu zbudil spo\xc5\xa1tovanje z jokom in radostjo. Upam, da sem nekaj tega spo\xc5\xa1tovanja in radosti tukaj zajel._NEWLINE_Njegova predavanja na Harvardu so bila prav tako legendarna. \xc5\xa0tudentje na enem te\xc4\x8daju kvantne teorije polja so izdelali majice z njegovo podobo in zbirko njegovih bolj znanih navedb, med katerimi je na primer:\xc2\xa0\xc2\xbbNe ve samo bog, vem jaz, in do konca semestra boste vedeli tudi vi.\xc2\xab_NEWLINE_Poleg svojega akademskega dela je bil Coleman slaven navdu\xc5\xa1enec nad znanstveno fantastiko. Bil je eden od ustanoviteljev zalo\xc5\xbeni\xc5\xa1ke hi\xc5\xa1e Advent:Publishers; ob\xc4\x8dasno pa je recenziral \xc5\xbeanrske knjige za The Magazine of Fantasy and Science Fiction.\n_START_SECTION_\nPriznanja\n_START_PARAGRAPH_\nLeta 2005 je imel Oddelek za fiziko Univerze Harvard \xc2\xbbSidneyFest\xc2\xab, konferenco o kvantni teoriji polja in kvantni kromodinamiki, organizirani njemu v \xc4\x8dast.\n_START_SECTION_\nNagrade\n_START_PARAGRAPH_\nColemanu je leta 1989 Nacionalna akademija znanosti podelila nagrado NAS Award for Scientific Reviewing. Nagrada mu je bila podeljena zaradi njegovih\xc2\xa0\xc2\xbblahko razumljivih, vpoglednih in vplivnih pregledov o delno ohranljivih tokovih, umeritvenih teorijah, instantonih in magnetnih monopolih, vsebine, ki so temeljne za teoreti\xc4\x8dno fiziko.\xc2\xab_NEWLINE_Leta 1990 je skupaj s Faddejevim prejel Diracovo medaljo ICTP._NEWLINE_V letu 2000 mu je Ameri\xc5\xa1ko fizikalno dru\xc5\xa1tvo podelilo Heinemanovo nagrado za matemati\xc4\x8dno fiziko.'